OKRESNÁ PROKURATÚRA KOŠICE-OKOLIE 
Štúrova 7, 041 47 Košice	

Číslo: 1 Pv 148/16/8806	Košice  04.07.2016
EEČ: 2-65-221-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Košice-okolie

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
a
poškodenou:  
1.	XXXXX, XXXXX 
sídlo: XXXXX XXXXX, Slovensko
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: ...... € 
Peňažná suma určená na všeobecne prospešné účely: .20,-..... € 
Konkrétny adresát peňažnej sumy určenej na všeobecne prospešné účely: ...VIACASSA 50%...... 
Suma odovzdaná štátu na peňažnú pomoc obetiam trestnej činnosti: ....... € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ Bidovce pod spisovou značkou ORP-172/BI-KS-2016.

na tom skutkovom základe, že: 
v období od 02. 08. 2015 do 01. 02. 2016 vykonal na adrese Vajkovce č. 124, okres XXXXX – okolie nedovolený odber elektriny a to tým spôsobom, že z hlavného ističa napojil vodiče CY 2,5 mm mimo miesta merania a následne napojil časť elektroinštalácie domu, pričom takto odoberaná elektrická energia nebola meraná ani fakturovaná, čím uvedeným skutkom pre Východoslovenskú distribučnú a.s.  spôsobil škodu vo výške 1.283,89 €.

Odôvodnenie:
Uznesením policajta Obvodného oddelenia PZ Bidovce, sp. zn. ORP-172/BI-KS-2016 z 31. 03. 2016 bolo vznesené obvinenie XXXXX za prečin krádeže podľa § 212 ods. 2 písm. e/ Trestného zákona na tom skutkovom základe, ako je to uvedené vo výrokovej časti tohto uznesenia.

    	 Preskúmaním spisového materiálu som zistil, že v predmetnej veci sa koná o prečinoch, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

    	Obvinený a poškodený uzavreli dňa 29. 06. 2016 na Okresnom súde XXXXX – okolie za asistencie probačného a mediačného úradníka dohodu o zmieri.

    	V rámci vyššie uvedeného konania boli s obvineným a poškodeným vykonané individuálne jednania. Zástupkyňa poškodenej spoločnosti prehlásila, že obvinený v plnom rozsahu spôsobenú škodu uhradil. 

    	Obvinený slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný, svoje konanie oľutoval a poškodenému sa ospravedlnil.
 
    	Dňa 29. 06. 2016 obvinený zložil na účet Okresnej prokuratúry XXXXX – okolie peňažnú sumu na všeobecne prospešné účely vo výške 20 € určenú podľa dohody o zmieri na peňažnú pomoc obetiam trestnej činnosti (túto sumu určil vo výške 50 % na pomoc poškodeným trestnými činmi a 50 % občianskemu združeniu VIACASSA). Táto suma je primeraná závažnosti spáchaného trestného činu.

   	 Obvinený a poškodený s týmto spôsobom vybavenia veci vyslovili súhlas.

    	 Obvinený je z miesta trvalého bydliska hodnotený priaznivo a doposiaľ nebol súdne trestaný.   

    	 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

    	 Preto som rozhodol tak, ako je to uvedené vo výrokovej časti tohto uznesenia.

 
Poučenie:
Proti tomuto uzneseniu nie je prípustná sťažnosť. 

JUDr. Peter Volkai 
prokurátor